PHOL เตรียมผนึกกำลัง 3 พันธมิตรลุยธุรกิจพลังงานในพม่า
มีกระแสข่าวในวันนี้ (24 เม.ย.) ว่า PHOL เตรียมจับมือ 3 พันธมิตรร่วมลงทุนธุรกิจพลังงานในพม่า โดยคาดว่าหนึ่งในพันธมิตรจะเป็นบริษัทลูกของ PTT
24 เม.ย. 2558

ผู้สื่อข่าวรายงาน มีกระแสข่าววันนี้ (24 เม.ย.) ว่า บริษัท ผลธัญญะ จำกัด (มหาชน) หรือ PHOL อยู่ระหว่างเตรียมการแจ้งข่าวลงทุนในธุรกิจพลังงาน ประเทศเมียนมาร์ โดยจะเป็นการร่วมทุนกับบริษัทอีก 3 แห่ง คาดว่าหนึ่งในนั้นจะเป็นการร่วมทุนกับกลุ่มบริษัทลูกของบริษัท ปตท.จำกัด (มหาชน) หรือ PTT ซึ่งดำเนินธุรกิจเกี่ยวกับการผลิตพลังงานไฟฟ้าด้วยก๊าซ
โดยวันนี้ราคาหุ้น PHOL ปิดตลาดภาคเช้า อยู่ที่ 5.10 บวก 0.24 บาท หรือ 4.94% สูงสุด 5.15 บาท ต่ำสุด 4.86 บาท มูลค่าซื้อขายที่ 28.60 ล้านบาท